pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรมอนามัย ลงพื้นที่โรงเรียนนานาชาติ คุมเข้มมาตรการป้องกันโควิด 19 สร้าง New Normal [กระทรวงสาธารณสุข]
วันพฤหัสบดีที่ 18 มิถุนายน 2563
กรมอนามัย ลงพื้นที่โรงเรียนนานาชาติ คุมเข้มมาตรการป้องกันโควิด 19 สร้าง New Normal [กระทรวงสาธารณสุข]
กรมอนามัย ลงพื้นที่โรงเรียนนานาชาติ คุมเข้มมาตรการป้องกันโควิด 19 สร้าง New Normal
กรมอนามัย กระทรวงสาธารณสุข ลงพื้นที่โรงเรียนนานาชาติเซนต์แอนดรูว์ St Andrews International School Bangkok (High School) คุมเข้มมาตรการป้องกันการแพร่ระบาดโรคโควิด 19 ตามมาตรการการผ่อนปรนในรูปแบบวิถีชีวิตใหม่ (New Normal) เพื่อสร้างสุขอนามัยที่ดีและปลอดภัย
วันนี้ (18 มิถุนายน 2563) นายแพทย์สราวุฒิ บุญสุข รองอธิบดีกรมอนามัย เปิดเผยภายหลังการลงพื้นที่ตรวจเยี่ยมวิถีชีวิตใหม่ตามมาตรการผ่อนปรนในโรงเรียนนานาชาติ เพื่อป้องกันการแพร่ระบาดโรคโควิด 19 ณ โรงเรียนนานาชาติเซนต์แอนดรูว์ St Andrews International School Bangkok(High School) ถนนสุขุมวิท แขวงพระโขนง เขตคลองเตย กรุงเทพมหานคร ว่า ตามมาตรการผ่อนปรนของศบค.ที่กําหนดให้โรงเรียนทั้งภาครัฐ และเอกชนเปิดภาคเรียนได้ตามปกติ หลังสถานการณ์โรคโควิด 19 มีแนวโน้มที่ดีขึ้น โดยเฉพาะการปฏิบัติตนของนักเรียนและบุคลากรในสถานศึกษา และการจัดการด้านอนามัยสิ่งแวดล้อม อาทิ ห้องเรียน ห้องประชุม โรงอาหาร รถรับ-ส่งนักเรียน หอพักนักเรียน เพื่อให้สถานศึกษาปลอดภัยจากโรคโควิด 19 โดยโรงเรียนจะต้องมีการสร้างรูปแบบวิถีชีวิตใหม่ (New Normal) ที่กําหนดให้มีจุดคัดกรองก่อนเข้าโรงเรียน นักเรียนทุกคนต้องสวมหน้ากากผ้าหรือหน้ากากอนามัยตลอดเวลาเมื่ออยู่ในโรงเรียน จัดให้มีจุดล้างมือด้วยสบู่และน้ําหรือเจลแอลกอฮอล์อย่างเพียงพอ ไม่ควรใช้ของส่วนตัวร่วมกัน มีการเว้นระยะห่างในห้องเรียน เน้นจัดการเรียนการสอนให้เป็นกลุ่มเดียวและให้มีกิจกรรมทําในกลุ่มเดียวกันตลอดทั้งวัน นอกจากนี้ควรเน้นทําความสะอาดพื้นผิวสัมผัสต่างๆ ที่ใช้ร่วมกันเป็นประจํา อาทิ สนามเด็กเล่น ลูกบิดประตูห้องน้ํา ร่วมกับการจัดกลุ่มสลับกันใช้งานเพื่อช่วยลดการสัมผัสร่วมกันจํานวนมาก ไม่จัดกิจกรรมที่เกิดการรวมกลุ่มของเด็ก และควรเหลื่อมเวลาในการพักรับประทานอาหาร เพื่อลดความแออัด
นายแพทย์สราวุฒิ กล่าวต่อไปว่า สําหรับรถรับ - ส่งนักเรียนควรมีการทําความสะอาดด้วยน้ํายาฆ่าเชื้อบริเวณจุดที่มีการสัมผัสร่วมกัน เช่น ที่เปิดประตู ที่นั่ง ที่วางแขน เป็นต้น นอกจากนี้ก่อนไปรับและหลังส่งนักเรียนให้เปิดหน้าต่างรถทุกครั้งเพื่อให้รถได้ถ่ายเทอากาศได้สะดวก สําหรับนักเรียนที่ขึ้นรถสาธารณะมาโรงเรียน ควรสวมหน้ากากผ้าหรือหน้ากากอนามัยทุกครั้งก่อนออกจากบ้าน งดพูดคุยโทรศัพท์ในระหว่างการโดยสาร รถสาธารณะ และเมื่อถึงโรงเรียนให้ล้างมือด้วยสบู่และน้ําหรือเจลแอลกอฮอล์ทุกครั้งที่มีการสัมผัสพื้นผิวต่างๆ ในที่สาธารณะ ในส่วนของผู้ปกครองซึ่งเป็นบุคคลที่ใกล้ชิดกับเด็กมากที่สุดควรดูแลบุตรหลานในเรื่องของสุขอนามัยโดยให้ล้างมือบ่อย ๆ ก่อนกินอาหาร หลังใช้ส้วม และเมื่อกลับมาถึงบ้านต้องรีบอาบน้ํา สระผมและเปลี่ยนเสื้อผ้าใหม่ทันที และหากพบว่าเด็กมีไข้ไม่สบายต้องหยุดเรียนทันที และแจ้งหน่วยงานสาธารณสุขในพื้นที่ทราบ
“ทั้งนี้ กรมอนามัยร่วมกับกระทรวงศึกษาธิการและภาคีเครือข่าย จัดทํามาตรการและคู่มือการปฏิบัติสําหรับสถานศึกษาป้องกันโควิด 19 และชี้แจงแนวทางปฏิบัติกับบุคลากรสาธารณสุข จัดอบรมครู “รอบรู้สุขอนามัย” ในโรงเรียน พร้อมทั้งให้โรงเรียนประเมินตนเองตามแพลตฟอร์มไทยสต็อปโควิด (https://stopcovid.anamai.moph.go.th) เพื่อเป็นการสร้างความมั่นใจให้กับพ่อแม่ ผู้ปกครอง และเด็กนักเรียนในการป้องกันการแพร่ระบาดโรคโควิด 19 อย่างปลอดภัย” รองอธิบดีกรมอนามัย กล่าวในที่สุด
***
ศูนย์สื่อสารสาธารณะ/ 18 มิถุนายน 2563
รัฐบาลไทย-ข่าวทำเนียบรัฐบาล-สธ.จับมือราชวิทยาลัยแพทย์เวชศาสตร์ครอบครัวแห่งประเทศไทยจัดอบรมหลักสูตรระยะสั้นเวชศาสตร์ครอบครัวสำหรับแพทย์ปฏิบัติงานในคลินิกหมอครอบครัว
วันพุธที่ 27 กันยายน 2560
สธ.จับมือราชวิทยาลัยแพทย์เวชศาสตร์ครอบครัวแห่งประเทศไทยจัดอบรมหลักสูตรระยะสั้นเวชศาสตร์ครอบครัวสําหรับแพทย์ปฏิบัติงานในคลินิกหมอครอบครัว
กระทรวงสาธารณสุข ร่วมมือราชวิทยาลัยแพทย์เวชศาสตร์ครอบครัวแห่งประเทศไทย จัดอบรมหลักสูตรระยะสั้นเวชศาสตร์ครอบครัวสําหรับแพทย์ปฏิบัติงานในคลินิกหมอครอบครัว เพิ่มแพทย์เฉพาะทางเวชศาสตร์ครอบครัว เติมเต็มบริการให้ประชาชน ร่วมกับสหสาขาวิชาชีพ และ อสม. “บริการ
กระทรวงสาธารณสุข ร่วมมือราชวิทยาลัยแพทย์เวชศาสตร์ครอบครัวแห่งประเทศไทย จัดอบรมหลักสูตรระยะสั้นเวชศาสตร์ครอบครัวสําหรับแพทย์ปฏิบัติงานในคลินิกหมอครอบครัว เพิ่มแพทย์เฉพาะทางเวชศาสตร์ครอบครัว เติมเต็มบริการให้ประชาชน ร่วมกับสหสาขาวิชาชีพ และ อสม.“บริการทุกคน ทุกที่ ทุกอย่าง ทุกเวลาด้วยเทคโนโลยี”
บ่ายวันนี้ (27 กันยายน2560)ที่ โรงแรมอมารีดอนเมือง แอร์พอร์ต กรุงเทพมหานคร นายแพทย์โสภณ เมฆธน ปลัดกระทรวงสาธารณสุข กล่าวภายหลังเป็นประธานปิดการอบรมระยะสั้นเวชศาสตร์ครอบครัวสําหรับแพทย์ปฏิบัติงานในคลินิกหมอครอบครัวและมอบประกาศนียบัตรแพทย์ผู้ผ่านการอบรม ว่าจากที่รัฐธรรมนูญแห่งราชอาณาจักรไทย กําหนดให้มีระบบการแพทย์ปฐมภูมิที่มีแพทย์เวชศาสตร์ครอบครัวดูแลประชาชนในสัดส่วนที่เหมาะสม เนื่องจากจํานวนแพทย์เวชศาสตร์ครอบครัวที่มีอยู่จากทั่วประเทศ ยังมีจํานวนไม่เพียงพอ กระทรวงสาธารณสุขจึงร่วมมือกับราชวิทยาลัยแพทย์เวชศาสตร์ครอบครัวแห่งประเทศไทย จัดการอบรมหลักสูตรระยะสั้น “เวชศาสตร์ครอบครัวสําหรับแพทย์ปฏิบัติงานในคลินิกหมอครอบครัว” เพื่อเติมเต็มแพทย์เวชศาสตร์ครอบครัวให้บริการประชาชน ทํางานร่วมกับสหสาขาวิชาชีพที่มีหมออนามัย พยาบาล ทันตาภิบาล นักวิชาการสาธารณสุข และอาสาสมัครสาธารณสุขให้บริการประชาชนได้อย่างเท่าเทียม ลดความเหลื่อมล้ํา มีแพทย์เป็นที่พึ่งในยามเจ็บป่วย ได้รับบริการอย่างรอบด้านทั้งการส่งเสริม รักษา ป้องกัน ฟื้นฟู ประชาชนทุกคนได้มีแพทย์ประจําตัวตามที่รัฐธรรมนูญกําหนดไว้
นายแพทย์โสภณกล่าวต่อว่า ตั้งแต่ปี2559ถึงปัจจุบัน อบรมไปแล้วจํานวน5รุ่น มีผู้ผ่านการอบรมทั้งหมด556คน วันนี้เป็นการปิดการอบรมในรุ่นที่ 5 มีผู้ผ่านการอบรม146คน ผ่านการอบรมในกลุ่มวิชา ได้แก่ 1.เวชศาสตร์ครอบครัวและระบบบริการปฐมภูมิ (Family medicine and primary care)2.การดูแลแบบองค์รวมประชากรทุกกลุ่มวัย (High quality primary care for all age groups)3.การดูแลภาวะเจ็บป่วยที่มีความซับซ้อน (Complex issues in Family practice)4.การจัดการระบบสุขภาพปฐมภูมิ (Primary care management)และกิจกรรมศึกษาดูแล แลกเปลี่ยนเรียนรู้ การร่วมดูแลผู้ป่วยในชุมชนร่วมกับทีมในพื้นที่โดยกระทรวงสาธารณสุข
ตั้งเป้าในปี2569จะมีหมอครอบครัว6,500ทีม ดูแลประชาชน65ล้านคน
นายแพทย์โสภณกล่าวต่อว่าอย่างไรก็ตามการดําเนินงานคลินิกหมอครอบครัวให้มีประสิทธิภาพและมั่นคง ยั่งยืน ต้องเชื่อมโยงทุกภาคส่วนในระดับพื้นที่เข้ามามีส่วนร่วม โดยประชาชนเป็นจุดศูนย์กลางตามแนวทางประชารัฐ สร้างความเข้มแข็งแก่ระบบสุขภาพระดับอําเภอ มีคณะกรรมการพัฒนาคุณภาพชีวิตระดับอําเภอ ดูแล กํากับ ติดตามการทํางาน มีคลินิกหมอครอบครัวให้บริการในพื้นที่ อาทิ ตรวจรักษาโรคทั่วไป คลินิกโรคไม่ติดต่อเรื้อรังคุณภาพ ให้ความรู้ในการดูแลสุขภาพ ทันตกรรม ทีมเยี่ยมบ้านผู้ป่วยติดบ้าน ติดเตียง คนพิการ ผู้สูงอายุ บริการทุกคน ทุกอย่าง ทุกที่ ทุกเวลา ด้วยเทคโนโลยีที่ทันสมัย
************************************* 27 กันยายน 2560
รัฐบาลไทย-ข่าวทำเนียบรัฐบาล-การสวมถุงมือยางเวลาออกนอกบ้านจะช่วยป้องกันการติดเชื้อไวรัสโควิด-19 ได้หรือไม่ ??
วันศุกร์ที่ 17 เมษายน 2563
การสวมถุงมือยางเวลาออกนอกบ้านจะช่วยป้องกันการติดเชื้อไวรัสโควิด-19 ได้หรือไม่ ??
สวมถุงมือยางช่วยป้องกันการติดเชื้อไวรัสโควิด-19 ได้หรือไม่ ??
Q : การสวมถุงมือยางเวลาออกนอกบ้านจะช่วยป้องกันการติดเชื้อไวรัสโควิด-19 ได้หรือไม่ ??
A : ไม่ได้ เพราะเราสามารถติดเชื้อไวรัสโควิด-19 ได้ แม้ใส่ถุงมือยาง เพราะหากเราสัมผัสใบหน้าผ่านถุงมือยางที่ปนเปื้อน เราก็สามารถติดเชื้อไวรัสฯ ได้เช่นกัน เพราะฉะนั้นการล้างมือด้วยสบู่บ่อยๆ การสวมใส่หน้ากากอนามัย และการเว้นระยะห่างทางสังคม เป็นวิธีป้องกันการติดไวรัสฯ ที่มีประสิทธิภาพมากที่สุด
รัฐบาลไทย-ข่าวทำเนียบรัฐบาล-ทำอย่างไรไม่ให้เบื่อเมื่อต้อง Social Distancing
วันเสาร์ที่ 28 มีนาคม 2563
ทําอย่างไรไม่ให้เบื่อเมื่อต้อง Social Distancing
"อยู่บ้าน หยุดเชื้อ เพื่อชาติ"
หากอยู่บ้านแล้วรู้สึกเบื่อ ลองเล่นอินเตอร์เน็ต
#สู้โควิด-19 ไปด้วยกัน
#ประเทศไทยต้องชนะ
รัฐบาลไทย-ข่าวทำเนียบรัฐบาล-สธ.ดูแลรักษาน้องอาชิ ที่นครศรีธรรมราชเต็มที่
วันพฤหัสบดีที่ 3 พฤษภาคม 2561
สธ.ดูแลรักษาน้องอาชิ ที่นครศรีธรรมราชเต็มที่
กระทรวงสาธารณสุข เผย รพ.มหาราชนครศรีธรรมราชให้การดูแลรักษาน้องอาชิตั้งแต่ต้น และส่งต่อโรงพยาบาลมหาวิทยาลัยสงขลานครินทร์ ผ่าตัดรักษาเนื้องอกโพรงจมูก รักษาฟรีตามสิทธิหลักประกันสุขภาพถ้วนหน้า พร้อมส่งทีมหมอครอบครัวและ อสม. เยี่ยมบ้านดูแลสุขภาพ
กระทรวงสาธารณสุข เผย รพ.มหาราชนครศรีธรรมราชให้การดูแลรักษาน้องอาชิตั้งแต่ต้น และส่งต่อโรงพยาบาลมหาวิทยาลัยสงขลานครินทร์ ผ่าตัดรักษาเนื้องอกโพรงจมูก รักษาฟรีตามสิทธิหลักประกันสุขภาพถ้วนหน้า พร้อมส่งทีมหมอครอบครัวและ อสม. เยี่ยมบ้านดูแลสุขภาพ
วันนี้ (3 พฤษภาคม 2561) นายแพทย์ณัฐวุฒิ ประเสริฐสิริพงศ์ ผู้ตรวจราชการกระทรวงสาธารณสุข เขตสุขภาพที่ 11ให้สัมภาษณ์เกี่ยวกับการดูแลน้องอาชิ ที่ อ.เมือง จ.นครศรีธรรมราช ป่วยเป็นโรคลิ้นหัวใจรั่ว เนื้องอกที่โพรงจมูก ต้อหิน และความผิดปกติอื่นๆร่วมด้วย ในด้านการดูแลรักษา ได้รับรายงานจากผู้อํานวยการโรงพยาบาลมหาราชนครศรีธรรมราชว่า ได้ให้การดูแลรักษาน้องอาชิมาตั้งแต่ต้น และได้ส่งต่อไป รักษาเนื้องอกในโพรงจมูกกับแพทย์ผู้เชี่ยวชาญเฉพาะทาง ที่โรงพยาบาลมหาวิทยาลัยสงขลานครินทร์ (มอ.) อําเภอหาดใหญ่ จ.สงขลา เพื่อให้ได้รับการดูแลรักษาอย่างต่อเนื่อง โดยไม่ต้องเสียค่าใช้จ่ายตามสิทธิหลักประกันสุขภาพแห่งชาติ
อย่างไรก็ดี ในการผ่าตัดเนื้องอกโพรงจมูก มีขั้นตอนการตรวจต่าง ๆ ในการเตรียมผ่าตัดเพื่อให้ผู้ป่วยปลอดภัยที่สุด ซึ่งทางโรงพยาบาลมหาราชนครศรีธรรมราชได้ประสานงานกับโรงพยาบาล มอ.แล้ว พร้อมทั้งให้ทีมหมอครอบครัวและ อสม. เยี่ยมบ้านติดตามให้การดูแลสุขภาพน้องอาชิ รวมทั้งจะประสานกับสํานักงานพัฒนาสังคมและความมั่นคงของมนุษย์ จังหวัดนครศรีธรรมราชดูแลช่วยเหลือครอบครัวต่อไป
รัฐบาลไทย-ข่าวทำเนียบรัฐบาล-กรมบัญชีกลางเปิดคอร์สเพิ่มศักยภาพด้านการเงินการคลังสำหรับผู้นำยุค 4.0
วันอังคารที่ 19 ธันวาคม 2560
กรมบัญชีกลางเปิดคอร์สเพิ่มศักยภาพด้านการเงินการคลังสําหรับผู้นํายุค 4.0
กรมบัญชีกลางเปิดอบรมนักบริหารการเงินการคลังภาครัฐระดับสูง (บงส.) ต่อเนื่องเป็นปีที่ 5 เติมเต็มศักยภาพและเพิ่มขีดความสามารถความเป็นผู้นําในการขับเคลื่อนนโยบายการเงินการคลังของภาครัฐในยุครัฐบาล 4.0
นางสาวสุทธิรัตน์ รัตนโชติ อธิบดีกรมบัญชีกลาง กล่าวว่า กรมบัญชีกลางในฐานะเป็นหน่วยงานกลางที่กํากับดูแลการเบิกจ่ายเงินของแผ่นดิน โดยวางกรอบหลักเกณฑ์และแนวปฏิบัติด้านการเงินการคลัง การบัญชี การตรวจสอบภายใน และการพัสดุภาครัฐ ให้หน่วยงานภาครัฐปฏิบัติตามได้อย่างถูกต้อง โปร่งใส และตรวจสอบได้ ซึ่งองค์ความรู้ด้านการเงินการคลัง ผู้บริหารระดับสูงของหน่วยงานภาครัฐในฐานะผู้ที่กํากับดูแล ต้องรู้รอบและจําเป็นต้องรู้จริงเพื่อใช้ในการบริหารงานและใช้เป็นดุลยพินิจในการตัดสินใจ ดังนั้น หลักสูตรนักบริหารการเงินการคลังภาครัฐระดับสูง (บงส.) จึงเป็นหลักสูตรที่จะเติมเต็มศักยภาพทางการบริหารการเงินการคลังภาครัฐที่จะเสริมความแข็งแกร่งให้กับผู้บริหาร ทั้งนี้ เพื่อให้ผู้บริหารเป็นผู้นําทางการเงินการคลังที่มีวิสัยทัศน์ สามารถนําความรู้ที่ได้รับไปขับเคลื่อนนโยบายรัฐบาลให้เกิดประสิทธิภาพและประสิทธิผล ซึ่งในปีงบประมาณ 2561 กรมบัญชีกลางได้เปิดการอบรมหลักสูตร บงส. เป็นรุ่นที่ 5 และได้ประกาศรายชื่อผู้ผ่านการคัดเลือกให้เข้ารับการอบรม จํานวน 99 รายไปเมื่อวันที่ 15 ธันวาคม 2560 โดยจะเริ่มอบรมในวันที่ 10 มกราคม 2561 นี้
อธิบดีกรมบัญชีกลาง กล่าวต่อว่า ปีนี้กรมบัญชีกลางได้พัฒนาโครงสร้างหลักสูตรเพิ่มเติม โดยเน้นการมีส่วนร่วมและการเรียนรู้ประสบการณ์ตรงจากวิทยากรผู้ทรงคุณวุฒิ ภายใต้การเรียนรู้ 4 Module คือ เศรษฐกิจ การเงินการคลังภาครัฐ กฎหมาย และการเสริมสร้างประสบการณ์การบริหาร ทั้งนี้ มีเป้าหมายสูงสุดเพื่อพัฒนาการบริหารจัดการการใช้จ่ายงบประมาณแผ่นดินให้คุ้มค่าและเกิดประสิทธิภาพสูงสุด ส่งผลให้ประเทศมีความเจริญอย่างยั่งยืน อนึ่ง ผู้บริหารระดับสูงของภาครัฐและภาคเอกชนที่สนใจสามารถติดตามข้อมูลข่าวสารเกี่ยวกับหลักสูตร บงส. ได้ที่ http://fprogramcgd.blogspot.com
รัฐบาลไทย-ข่าวทำเนียบรัฐบาล-นายกรัฐมนตรีตอบคำถามจากสื่อมวลชนเรื่องการจัดประชุมสุดยอดระหว่างสหรัฐอเมริกา-เกาหลีเหนือ และการเข้าร่วม TPP ของไทย
วันจันทร์ที่ 30 เมษายน 2561
นายกรัฐมนตรีตอบคําถามจากสื่อมวลชนเรื่องการจัดประชุมสุดยอดระหว่างสหรัฐอเมริกา-เกาหลีเหนือ และการเข้าร่วม TPP ของไทย
นายกรัฐมนตรีตอบคําถามจากสื่อมวลชนเรื่องการจัดประชุมสุดยอดระหว่างสหรัฐอเมริกา-เกาหลีเหนือ และการเข้าร่วม TPP ของไทย
วันนี้ (24 เมษายน 2561) เวลา 14.15 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี ตอบคําถามจากสื่อมวลชนภายหลังการประชุมคณะรัฐมนตรี กรณีที่สํานักข่าวบลูมเบิร์กรายงานว่ากรุงเทพมหานครติดหนึ่งในสถานที่ทั่วโลกที่มีโอกาสจัดประชุมสุดยอดระหว่างนายโดนัลด์ ทรัมป์ ประธานาธิบดีสหรัฐอเมริกา กับ นายคิม จอง-อึน ผู้นําสูงสุดของเกาหลีเหนือ โดยนายกรัฐมนตรียินดีต้อนรับ และมีความพร้อมหากไทยได้รับเลือกให้เป็นเจ้าภาพในการประชุมสุดยอดดังกล่าว อย่างไรก็ตาม การประชุมสุดยอดฯ ต้องขึ้นอยู่กับข้อตกลงของทั้งสหรัฐฯ และเกาหลีเหนือ
นอกจากนี้ นายกรัฐมนตรียังกล่าวถึงกรณีการเข้าร่วมเป็นสมาชิกความตกลงหุ้นส่วนยุทธศาสตร์เศรษฐกิจเอเชีย-แปซิฟิก (TPP) ของไทยว่า ในขณะนี้อยู่ในช่วงดําเนินการพิจารณาของรัฐบาลถึงข้อตกลง ผลประโยชน์ และ ผลกระทบ ในการเข้าร่วมเป็นสมาชิกดังกล่าว รวมไปถึงผลประโยชน์ต่างๆ ที่ไทยจะได้รับ อาทิ สาธารณสุข เกษตรกรรม เป็นต้น อย่างไรก็ดี รัฐบาลต้องคํานึงถึงโอกาสที่จะได้รับ และจะพิจารณาอย่างรอบคอบ
รัฐบาลไทย-ข่าวทำเนียบรัฐบาล-กระทรวงมหาดไทยจัดพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษา
วันพุธที่ 22 กรกฎาคม 2563
กระทรวงมหาดไทยจัดพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษา
สํานักงานปลัดกระทรวงมหาดไทยจัดพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว 28 กรกฎาคม 2563
วันนี้ (22 ก.ค. 2563) เวลา 08.30 น. ที่ห้องราชสีห์ ชั้น 2 ศาลาว่าการกระทรวงมหาดไทย นายฉัตรชัย พรหมเลิศ ปลัดกระทรวงมหาดไทย เป็นประธานในพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว 28 กรกฎาคม 2563 โดยมี รองปลัดกระทรวงมหาดไทย ผู้ตรวจราชการกระทรวงมหาดไทย ที่ปรึกษา ผู้ช่วยปลัดกระทรวงมหาดไทย และหัวหน้าหน่วยงานในสังกัดสํานักงานปลัดกระทรวงมหาดไทย ร่วมพิธี
โอกาสนี้ นายฉัตรชัย พรหมเลิศ ปลัดกระทรวงมหาดไทย เปิดกรวยกระทงดอกไม้ถวายราชสักการะ พระบาทสมเด็จพระเจ้าอยู่หัว กล่าวคํากราบบังคมทูลถวายพระพรชัยมงคล พร้อมกล่าวนําถวายสัตย์ปฏิญาณเพื่อเป็นข้าราชการที่ดีและพลังของแผ่นดิน และนําข้าราชการขับร้องเพลงสรรเสริญพระบารมีและเพลงสดุดีจอมราชา
ทั้งนี้ รัฐบาลและทุกภาคส่วนได้พร้อมใจกันจัดกิจกรรมเนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว 68 พรรษา 28 กรกฎาคม 2563 ระหว่างวันที่ 25 - 28 กรกฎาคม 2563 โดยกําหนดให้ทุกส่วนราชการจัดพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน เพื่อให้ข้าราชการและเจ้าหน้าที่ของรัฐได้แสดงความจงรักภักดีเนื่องในโอกาสดังกล่าว รวมทั้งแสดงความมุ่งมั่นแน่วแน่ที่จะเป็นข้าราชการที่ดีและพลังของแผ่นดิน เพื่อก่อให้เกิดประโยชน์สุขต่อประชาชน สังคม และประเทศชาติ สํานักงานปลัดกระทรวงมหาดไทย จึงจัดให้มีพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน ของข้าราชการและเจ้าหน้าที่ในสังกัด เพื่อให้ผู้เข้าร่วมพิธีทุกคนได้แสดงความจงรักภักดี ปฏิญาณตนที่จะมุ่งมั่นเป็นข้าราชการที่ดีใต้เบื้องพระยุคลบาท น้อมนําพระราชปณิธาน และพระบรมราโชวาทต่าง ๆ มาเป็นแนวทางในการปฏิบัติตนและปฏิบัติราชการ เพื่อประโยชน์สุขของประเทศชาติและประชาชน รวมทั้งเชิญชวนข้าราชการและเจ้าหน้าที่ของรัฐร่วมลงนามสัตย์ปฏิญาณฯ ทางออนไลน์อีกด้วย
รัฐบาลไทย-ข่าวทำเนียบรัฐบาล-รมว.ทส.ตรวจเยี่ยมและมอบแนวทางการดำเนินงานการขับเคลื่อนการดำเนินงานลดก๊าซเรือนกระจก
วันพุธที่ 10 ตุลาคม 2561
รมว.ทส.ตรวจเยี่ยมและมอบแนวทางการดําเนินงานการขับเคลื่อนการดําเนินงานลดก๊าซเรือนกระจก
รมว.ทส.ตรวจเยี่ยมและมอบแนวทางการดําเนินงานการขับเคลื่อนการดําเนินงานลดก๊าซเรือนกระจก
วันที่ 9 ตุลาคม 2561 พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ตรวจเยี่ยมและมอบแนวทางการดําเนินงานในการลดก๊าซเรือนกระจกให้แก่ผู้บริหารระดับสูงขององค์การบริหารจัดการและก๊าซเรือนกระจก (องค์การมหาชน) โดยแนวทางในการดําเนินงานให้กําหนดเป้าหมายให้ชัดเจน จัดลําดับความสัมพันธ์ระหว่างหน่วยงาน ตลอดจนสร้างการรับรู้ความเข้าใจให้แก่ประชาชนในการร่วมกันลดก๊าซเรือนกระจก อีกทั้ง ในการเลือกพื้นที่กลุ่มเป้าหมายให้เลือกพื้นที่ที่มีความพร้อมเพื่อเป็นฐานในการขยายพื้นที่ในการดําเนินการลดก๊าซเรือนกระจกในพื้นที่อื่นๆ ต่อไปนอกจากนี้ให้เพิ่มพื้นที่ป่าเพื่อเป็นแหล่งกักเก็บก๊าซคาร์บอนไดออกไซด์
โอกาสนี้ นางประเสริฐสุข จามรมาน ผู้อํานวยการองค์การบริหารจัดการก๊าซเรือนกระจก (องค์การมหาชน) พร้อมด้วยผู้บริหารระดับสูง บุคลากรในสังกัด ร่วมให้การต้อนรับและรับฟังแนวทางการดําเนินงาน ณ ห้องประชุมองค์การบริหารจัดการก๊าซเรือนกระจก (องค์การมหาชน) ศูนย์ราชการเฉลิมพระเกียรติ 80 พรรษา 5 ธันวา 2550 อาคารรัฐประศาสนภักดี ชั้น 9 แจ้งวัฒนะกรุงเทพ
รัฐบาลไทย-ข่าวทำเนียบรัฐบาล-กระทรวงยุติธรรม จัดพิธีลงนามบันทึกข้อตกลงความร่วมมือระหว่างหน่วยงาน ในการขับเคลื่อนการดำเนินงานการไกล่เกลี่ยข้อพิพาท
วันพุธที่ 20 พฤศจิกายน 2562
กระทรวงยุติธรรม จัดพิธีลงนามบันทึกข้อตกลงความร่วมมือระหว่างหน่วยงาน ในการขับเคลื่อนการดําเนินงานการไกล่เกลี่ยข้อพิพาท
นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานในพิธีลงนามบันทึกข้อตกลงความร่วมมือระหว่างหน่วยงานเพื่อส่งเสริม พัฒนา  และขับเคลื่อนการดําเนินงานการไกล่เกลี่ยข้อพิพาท
ในวันอังคารที่ ๑๙ พฤศจิกายน ๒๕๖๒ เวลา ๑๔.๐๐ น. ณ ห้องประชุมวายุภักษ์ โรงแรมเซ็นทรา บายเซ็นทาราศูนย์ราชการและคอนเวนชันเซ็นเตอร์ แจ้งวัฒนะ กรุงเทพมหานคร นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานในพิธีลงนามบันทึกข้อตกลงความร่วมมือระหว่างหน่วยงานเพื่อส่งเสริม พัฒนา และขับเคลื่อนการดําเนินงานการไกล่เกลี่ยข้อพิพาท โดยมีวัตถุประสงค์เพื่อเป็นการบูรณาการความร่วมมือระหว่างหน่วยงาน เพื่อส่งเสริม พัฒนา และขับเคลื่อนการดําเนินงานการไกล่เกลี่ยข้อพิพาทให้เป็นรูปธรรม ทั้งนี้ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ในฐานะผู้แทนกระทรวงยุติธรรมพร้อมด้วยผู้แทนจากสํานักงานศาลยุติธรรม สํานักงานอัยการสูงสุด สํานักงานตํารวจแห่งชาติ และหน่วยงานความร่วมมือที่เกี่ยวข้อง จํานวน ๒๕ หน่วยงาน ร่วมลงนามในบันทึกข้อตกลงความร่วมมือฯ ดังกล่าว พร้อมด้วย ผู้บริหารกระทรวงยุติธรรม องค์กรอิสระ และภาคประชาชน จํานวนกว่า ๓๐๐ คน เข้าร่วมฯ ในการนี้ รัฐมนตรีว่าการกระทรวงยุติธรรม กล่าวใจความสําคัญตอนหนึ่งว่า ขอขอบคุณทุกท่าน ที่ได้ร่วมลงนามบันทึกข้อตกลงความร่วมมือระหว่างหน่วยงานฯ เพื่อส่งเสริม พัฒนา และขับเคลื่อนการดําเนินงานการไกล่เกลี่ยข้อพิพาท การบังคับใช้กฎหมายให้เกิดประสิทธิภาพ และการพัฒนาระบบมาตรฐานการไกล่เกลี่ยเพื่อให้เกิดความเป็นธรรม และมีส่วนร่วมขับเคลื่อน การดําเนินงานตามพระราชบัญญัติการไกล่เกลี่ยข้อพิพาท พ.ศ. ๒๕๖๒ ซึ่งถือเป็นกระบวนการยุติธรรมมิติใหม่ของประเทศ ประชาชนสามารถเข้าถึงความยุติธรรมได้อย่างแท้จริง ทําให้ปริมาณคดีขึ้นสู่ศาลลดน้อยลง ลดปัญหาความขัดแย้ง เกิดความสมานฉันท์ขึ้นในสังคมในทางปฏิบัติได้โดยเร็ว
รัฐบาลไทย-ข่าวทำเนียบรัฐบาล-กสอ. ล่องใต้ ถอดโมเดล ตลาดออนไลน์ สร้าง SMEs อัจฉริยะ
วันพุธที่ 22 มีนาคม 2560
กสอ. ล่องใต้ ถอดโมเดล ตลาดออนไลน์ สร้าง SMEs อัจฉริยะ
กสอ. ล่องใต้ เผย กลยุทธ์ ปรับแนวคิด สร้างนวัตกรรมใหม่เชิงพาณิชย์ให้กับธุรกิจ SMEs ไทย ทําตลาดค้าขายผ่านสื่อ Social Media  สร้างรายได้นับล้านภายใน 1 ชั่วโมง โดยมี เภสัชกรหญิง โสภา พิมพ์สิริพานิชย์ และ อาจารย์เดชา วัฒนสุพงษ์ หรือ โค้ชหมี
กสอ. ล่องใต้ เผย กลยุทธ์ ปรับแนวคิด สร้างนวัตกรรมใหม่เชิงพาณิชย์ให้กับธุรกิจ SMEs ไทย ทําตลาดค้าขายผ่านสื่อ Social Media สร้างรายได้นับล้านภายใน 1 ชั่วโมง โดยมี เภสัชกรหญิง โสภา พิมพ์สิริพานิชย์ และ อาจารย์เดชา วัฒนสุพงษ์ หรือ โค้ชหมี แอดมินเพจ ชื่อดังเป็นวิทยากร
หลังจากที่ผ่านมมากรมส่งเสริมอุตสาหกรรม ได้จัดงาน สัมมนา ถอดรหัส SMEs สู่วิถีความเป็นอัจฉริยะ (Intelligent SMEs)มาแล้ว 2 แห่ง ที่ จังหวัดเชียงใหม่ และ กรุงเทพ ปรากฏว่าได้รับการตอบรับจากผู้ประกอบการเอสเอ็มอี และ ประชาชน ให้ความผู้สนใจเข้าร่วมงานสัมมนาดังกล่าวเป็นจํานวนมาก
ล่าสุด นายพสุ โลหารชุน อธิบดีกรมส่งเสริมอุตสาหกรรม กระทรวงอุตสาหกรรม เปิดเผยว่า กรมฯเตรียมจะจัดงานสัมมนา ถอดรหัส SMEs สู่วิถีความเป็นอัจฉริยะ (Intelligent SMEs) ครั้งที่ 3 ในวันที่ 24 มีนาคม 2560 ระหว่างเวลา 08.30 – 12.00 ณ ห้องศรีวิชัย A (ชั้น2) โรงแรม วังใต้ จังหวัดสุราษฎร์ธานี เพื่อกระตุ้นให้เกิดการสร้างนวัตกรรมใหม่เชิงพาณิชย์ให้กับธุรกิจSMEsของไทย
พร้อมเฟ้นหาต้นแบบสุดยอด SMEs จํานวน 125 รายที่ประสบความสําเร็จจากทั่วประเทศ เพื่อเข้าร่วมโครงการสร้างและส่งเสริมเอสเอ็มอีอัจฉริยะ (Intelligent SMEs) มาถอดรหัสแนวความคิดและประสบการณ์เป็นต้นแบบการดําเนินธุรกิจ โดยถ่ายทอดแนวคิดต่างๆ ผ่านสื่อหลากหลายรูปแบบ เพื่อกระตุ้นให้เกิดการพัฒนาต่อยอดธุรกิจ และสร้างผู้ประกอบการเลือดใหม่เชิงนวัตกรรม สําหรับผู้ที่ได้รับการคัดเลือกเป็นสุดยอด SMEs จํานวน 125 ราย นอกจากจะได้รับรางวัลการันตีคุณภาพจากกระทรวงอุตสาหกรรมแล้วยังได้รับสิทธิประโยชน์อื่นๆ อีกมากมาย สามารถเข้าไปสอบถามติดตามได้ทาง www.dip.go.th
สําหรับการจัดงานสัมมนาที่จังหวัดสุราษฎร์ธานีในครั้งนี้ กรมฯได้เชิญ เภสัชกรหญิง โสภา พิมพ์สิริพานิชย์ หรือ คุณโซอี้ กรรมการผู้จัดการ บริษัท เอส ซี เอล อีโนเวชั่น จํากัด นักธุรกิจที่ประสบความสําเร็จโดยใช้สื่อออนไลน์ทําการตลาดผ้าพันคอคุณภาพสูงแบรนด์ Zoe Scarf ส่งออกไปจําหน่ายต่างประเทศ และยังเป็นเจ้าของหนังสือ Bestseller แอบทํา 1 ชั่วโมงต่อวันฝันเปลี่ยน สูตรสําเร็จ เคล็ดสร้างล้าน มาเป็นวิทยากรบรรยาย เคล็ดลับในหัวข้อ “ สร้างโลกธุรกิจใหม่ด้วยLINE@ ” ให้กับผู้เข้าร่วมฟังงานสัมมนาดังกล่าว
นอกจากนี้กรมฯยังได้เชิญ อาจารย์เดชา วัฒนสุพงษ์ หรือ โค้ชหมี แอดมินเพจ ‘คิดว่าดีก็ทําต่อไป’ โดยได้เริ่มใช้งาน Social Media โดยเฉพาะ Facebook กับงานสื่อสารการตลาดให้กับธุรกิจของตัวเองจนประสบความสําเร็จ โดยล่าสุดที่มี Fanpage กว่า 2 ล้านคน มาบรรยายในหัวข้อ “ ปั้นแบรนด์ให้เปรี้ยง! ด้วย Social Media ” เพื่อเป็นแนวทางให้ผู้ประกอบการมือใหม่ที่สนใจในการทําธุรกิจผ่านสื่อ Social Media
“SME หลายคนที่ประสบความสําเร็จในวันนี้ ล้วนแต่เคยเป็น Nobody ที่ไม่มีใครเคยรู้จักมาก่อนทั้งนั้น และหลายคนเล่นเฟซบุ๊คไม่เก่ง แต่เมื่อได้ปรับวิธีคิดใหม่ว่า Facebook ไม่ใช่แค่ Facebook แต่เป็นเครื่องมือตัวหนึ่งที่สามารถทําให้เป้าหมายทางธุรกิจชัดเจนขึ้น คุณก็ชนะแล้ว ที่สําคัญคือ SME ต้องทําทันที อย่ามัวแต่รอให้พร้อมก่อน เพราะการทําการตลาดออนไลน์ต้องมีการปรับตลอดเวลา อย่าลืมว่าคุณกําลังสื่อสารกับมนุษย์ ซึ่งพร้อมที่จะเปลี่ยนแปลงได้ทุกวินาที” อ.เดช ได้กล่าวไว้
รัฐบาลไทย-ข่าวทำเนียบรัฐบาล-กสร. เตรียมจัดงาน “สตรีสากล 61” ชูแนวคิด “เศรษฐกิจดิจิทัล”
วันพฤหัสบดีที่ 7 ธันวาคม 2560
กสร. เตรียมจัดงาน “สตรีสากล 61” ชูแนวคิด “เศรษฐกิจดิจิทัล”
กรมสวัสดิการและคุ้มครองแรงงาน เตรียมจัดงานวันสตรีสากล 8 มีนาคม 2561 ชูแนวคิด “พลังแรงงานสตรีไทย ก้าวไกลสู่เศรษฐกิจดิจิทัล”
นายอนันต์ชัย อุทัยพัฒนาชีพ รักษาราชการแทนอธิบดีกรมสวัสดิการและคุ้มครองแรงงาน กล่าวภายหลังการประชุมคณะกรรมการจัดงานวันสตรีสากล ประจําปี 2561 ครั้งที่ 1/2560 ว่า กระทรวงแรงงานได้จัดงานวันสตรีสากลขึ้นเป็นประจําทุกปี เพื่อรณรงค์ให้ทุกภาคส่วนสังคมได้ตระหนักถึงคุณค่าความสําคัญของแรงงานหญิง ร่วมมือร่วมใจที่จะช่วยกันดูแลคุ้มครองให้แรงงานหญิงได้ทํางานอย่างมีคุณค่า ตลอดจน ยกย่องคุณค่าของสตรีทํางาน โดยในปีนี้ ได้กําหนดจัดงานวันสตรีสากล ภายใต้แนวคิด “พลังแรงงานสตรีไทย ก้าวไกลสู่เศรษฐกิจดิจิทัล” ในวันพฤหัสบดีที่ 8 มีนาคม 2561 ณ โรงแรมมิราเคิล แกรนด์ คอนเวนชั่น ถนนวิภาวดีรังสิต กรุงเทพ โดยได้กราบทูลเชิญพระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ เสด็จมาเป็นองค์ประธานในพิธีเปิดงานและประทานโล่รางวัลแก่สตรีทํางานดีเด่น
นายอนันต์ชัย กล่าวต่อไปว่า คณะกรรมการได้ประชุมเพื่อกําหนดรูปแบบและแนวทางการจัดงานวันสตรีสากล ประจําปี 2561 ซึ่งการคัดเลือกสตรีดีเด่นในปีนี้จะให้ความสําคัญกับสตรีที่ทํางานด้านเศรษฐกิจดิจิทัลด้วย เพื่อให้สอดคล้องกับยุคสมัยในปัจจุบัน โดยได้แต่งตั้งคณะอนุกรรมการเพื่อสรรหา คัดเลือก สตรีดีเด่นประจําปี 2561 และคณะทํางานอีก 8 คณะ เพื่อกําหนดประเภทของสตรีดีเด่น ประจําปี 2561 และเฟ้นหาผู้ที่มีคุณสมบัติครบถ้วน รวมไปถึงจัดเตรียมงานดังกล่าวต่อไป
รัฐบาลไทย-ข่าวทำเนียบรัฐบาล-“ยุติธรรม” พิจารณาค่าตอบแทนผู้เสียหายในคดีอาญาฯ ประจำเดือนสิงหาคม ๒๕๖๑
วันศุกร์ที่ 28 กันยายน 2561
“ยุติธรรม” พิจารณาค่าตอบแทนผู้เสียหายในคดีอาญาฯ ประจําเดือนสิงหาคม ๒๕๖๑
กระทรวงยุติธรรม พิจารณาค่าตอบแทนผู้เสียหายในคดีอาญาฯ ประจําเดือนสิงหาคม ๒๕๖๑
ในวันพฤหัสบดีที่ ๒๗ กันยายน ๒๕๖๑ เวลา ๐๙.๓๐ น. ณ ห้องประชุมเมจิก ๒ ชั้น ๒ โรงแรมมิราเคิลแกรนด์ คอนเวนชั่น กรุงเทพฯ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการพิจารณาค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา ครั้ง ๙/๒๕๖๑ เพื่อพิจารณาอุทธรณ์คําวินิจฉัยของคณะอนุกรรมการฯ จํานวน ๔๐ เรื่อง เรื่องสืบเนื่อง จํานวน ๒ เรื่อง กรณีจําเลย จํานวน ๕๕ เรื่อง โดยผลการดําเนินงานของสํานักงานช่วยเหลือทางการเงินแก่ผู้เสียหายและจําเลยในคดีอาญา ประจําเดือนสิงหาคม ๒๕๖๑ มีผู้ยื่นคําขอรับความความช่วยเหลือ จํานวน ๘๔๖ ราย ดําเนินการแล้วเสร็จ จํานวน ๒๗ ราย โดยมีมติจ่ายเงินช่วยเหลือ จํานวน ๒๐ ราย รวมเป็นเงินทั้งสิ้น ๑,๒๐๔,๑๑๒ บาท ไม่จ่าย จํานวน ๗ ราย และอยู่ระหว่างดําเนินการ จํานวน ๘๑๙ ราย
นอกจากนี้ กระทรวงการพัฒนาสังคมและความมั่นคงของมนุษย์ ได้รายงานผลการดําเนินงาน กรณีความผิดเกี่ยวกับเพศ “ให้มีกลไกติดตามผลการให้ความช่วยเหลือผู้เสียหาย” ประจําเดือนสิงหาคม ๒๕๖๑ ซึ่งให้ความช่วยเหลือแล้วจํานวน ๙๙ ราย ประกอบด้วย กรุงเทพมหานคร จํานวน ๒๒ ราย จังหวัดฉะเชิงเทรา จํานวน ๙ ราย จังหวัดอ่างทอง จํานวน ๒ ราย จังหวัดแม่ฮ่องสอน จํานวน ๗ ราย จังหวัดเชียงราย จํานวน ๑๘ ราย จังหวัดลําปาง จํานวน ๒ ราย จังหวัดลําพูน จํานวน ๑ ราย จังหวัดแพร่ จํานวน ๒ ราย จังหวัดตาก จํานวน ๔ ราย จังหวัดอํานาจเจริญ จํานวน ๑๑ ราย จังหวัดหนองคาย จํานวน ๓ ราย จังหวัดศรีษะเกษ จํานวน ๑๒ ราย จังหวัดหนองบัวลําภู จํานวน ๓ ราย จังหวัดจันทบุรี จํานวน ๒ ราย และจังหวัดพังงา จํานวน ๑ ราย
รัฐบาลไทย-ข่าวทำเนียบรัฐบาล-ธนาคารออมสิน งดให้บริการ เปิดบัญชีใหม่ และผูกพร้อมเพย์ที่สาขา ในวันที่ 1-6 เมษายน 2563 [กระทรวงการคลัง]
วันพุธที่ 1 เมษายน 2563
ธนาคารออมสิน งดให้บริการ เปิดบัญชีใหม่ และผูกพร้อมเพย์ที่สาขา ในวันที่ 1-6 เมษายน 2563 [กระทรวงการคลัง]
ธนาคารออมสิน งดให้บริการ เปิดบัญชีใหม่ และผูกพร้อมเพย์ที่สาขา ในวันที่ 1-6 เมษายน 2563 ทั้งนี้ลูกค้าสามารถทําธุรกรรมอื่นๆ ได้ตามปกติ ....
ธนาคารออมสิน งดให้บริการ เปิดบัญชีใหม่ และผูกพร้อมเพย์ที่สาขา ในวันที่ 1-6 เมษายน 2563 ทั้งนี้ลูกค้าสามารถทําธุรกรรมอื่นๆ ได้ตามปกติ ....